ועדת הכספים, כנסת 17, פרוטוקול מספר 736, 2008-03-04 11:50

סטס מיסז'ניקוב: אני פותח את ישיבת ועדת הכספים בנושא הצעת חוק ניירות ערך (תיקון מספר 34), התשס"ח-2007.

ראובן ריבלין: זה מחוק ההסדרים או מחוק נפרד?

סמדר אלחנני: זה עצמאי.

סמדר אלחנני: בעיקר כל מיני תיקונים טכניים.

שמשון אלבק: תיקון מספר 34 לחוק ניירות ערך כולל מספר נושאים שאיגדנו אותם ביחד בתיקון הזה.

שמשון אלבק: הנושאים המרכזיים שאנחנו מתייחסים אליהם כאן הוא האופן שבו מפרסמים בצורה מקוצרת את העובדה שהוגשו תשקיפים, תיקונים מסוימים שנובעים מחוק תביעות ייצוגיות, דיווח על בעל עניין ונושא משרה בכירה, הגדרות של מי הוא בעל זכות חתימה ומי הוא מורשה חתימה עצמאי, ותיקון שמתייחס ליציבות המסלקות.

שמשון אלבק: דניאל תציג בצורה יותר רחבה את הנושא.

שמשון אלבק: אנחנו יודעים גם שאין התנגדויות, כך שנוכל לדון בזה במהירות.

דניאל רימון: התיקון הזה הוא אסופה של תשעה תיקונים קטנים בעניינים שאינם קשורים אחד לשני אלא פשוט קובצו יחדיו לתיקון אחד.

דניאל רימון: הנושא השני הוא נושא שבעצם הוא תולדה של התחזקות הדיווח באמצעות המגנה.

דניאל רימון: מזה מספר שנים תאגידים מדווחים באמצעות הפלטפורמה האלקטרונית, כלומר, בדיווח אלקטרוני במגנה, כאשר זוהי דרך הממשק המרכזית שקיימת להם לדיווחים של חברות ולציבור לפגוש אותן.

דניאל רימון: לכן אנחנו עושים תיקונים שנגזרים מזה כאשר תיקון אחד אומר שבחינת התקופה המינימלית שצריכה לחלוף ממועד פרסום התשקיף ועד למועד שבו ניתן בעצם למכור על פיו, שממנו מתחילה התקופה להגשת הזמנות, ייבחן ביחס למועד הפרסום במגנה ולא ביחס למועד הפרסום בעיתון וזה נכון כאשר מועד הפרסום במגנה הוא עד 9:30 בבוקר, מתוך הנחה שיהיה להם את אותו היום כדי לשקול את מעשיהם.

דניאל רימון: 9:30 הוא מספר שקיים גם היום לעניין חובת הדיווח.

ראובן ריבלין: קראנו, אבל כמובן לא הבנו.

ראובן ריבלין: לשם כך אנחנו מתכנסים כאן ואני מציע שנשמע גופים שאולי מתנגדים ואז נבין מה הקושי.

ראובן ריבלין: אם יאמרו כולם שהם לא מתנגדים, גם אם את תסבירי לי עוד שלוש שעות, ואני לא בין חברי הכנסת שמבין הכי פחות, אני ברמה התחתונה אבל לא הכי פחות, אז אני אומר לך שאם אנחנו נשמע שאין התנגדות מצד הגופים הנוגעים בדבר, אנחנו נוכל להחליט ביתר קלות.

ראובן ריבלין: היחידי שמבין את מה שאת אומרת הוא חבר הכנסת אורון.

ראובן ריבלין: ברגע שחבר הכנסת אורון קורא עיתון, אני מבין שמה שהוא אומר זה שגם אם יסבירו לו במשך חמש שעות, הוא לא יבין.

ראובן ריבלין: נשמע אם מישהו מתנגד ואז יאירו את עינינו.

סטס מיסז'ניקוב: מעולה.

ניסן סלומינסקי: בעיקר על המגנה.

גד סואן: בגדול אין לנו התנגדות ואנחנו מקבלים את הדברים.

סטס מיסז'ניקוב: אני פוחד מהדברים הקטנים.

גד סואן: יש הערת הבהרה שכאשר ידונו בסעיף נעיר אותה, אבל בגדול אין לנו התנגדות.

סטס מיסז'ניקוב: נקרא את החוק.

ראובן ריבלין: רואי החשבון כאן?

ראובן ריבלין: עורכי הדין כאן?

טמיר כהן: הם הוזמנו.

מרים אילני: משרד המשפטים ואיגוד החברות הציבוריות נמצאים כאן.

ראובן ריבלין: משרד המשפטים מתנגד?

מרים אילני: לא.

סטס מיסז'ניקוב: כל שומרי הסף נתנו אישור ולכן אפשר להתקדם.

מירב תורג'מן: העברנו כמה תיקונים טכניים וחלקם תיקונים מהותיים.

מירב תורג'מן: אני אגע בעיקר בתיקון סעיף 35(יט).

מירב תורג'מן: אתם ביקשתם להסמיך את שר האוצר על פי הצעת הרשות ובהתייעצות אם לשנות בצו את התוספת השנייה והשלישית ובלבד שמדובר בשינוי שאינו מהותי.

מירב תורג'מן: אנחנו מבקשים שזה יהיה יותר ספציפי ולא נוסח ערטילאי.

מירב תורג'מן: מכיוון שזה לא בחקיקה וזה עדיין תיקון בחקיקה, אנחנו מבקשים שזה יהיה יותר ספציפי והנוסח שאנחנו הצענו אומר: "בשינוי שם שנקבע על ידי בורסה, בורסה בחוץ לארץ, רשימת מסחר או שוק מוסדר, או פיצול או מיזוג של רשימת מסחר של בורסה, בורסה בחוץ לארץ או שוק מוסדר, יודיעו עליהם".

מירב תורג'מן: זאת אומרת, זה רק בענייני השם, כמו לדוגמה הנסדאק.

ראובן ריבלין: זה עניין קוסמטי.

מירב תורג'מן: אני יכולה להקריא את הנוסח בשינויים הקלים שהיו מהנוסח הכחול.

ניסן סלומינסקי: את מתכוונת לקרוא את כולו?

ראובן ריבלין: אין לה ברירה, אלא אם כן אנחנו עושים הפסקה, דנים בעניינים אחרים ואחר כך משאירים את היושב-ראש אתה להקריא את נוסח החוק.

מירב תורג'מן: אבל לא תוכלו להצביע.

דניאל רימון: אני רוצה שנבהיר בקול את מה שהתכוונו.

דניאל רימון: סעיף שמדבר על הגדרת נושא משרה בכירה הנמצאת בסעיף 37 שהוא בתוך סעיף 12 לתיקון והתבקשנו להבהיר שמי שיש לו השפעה מהותית על התאגיד, מדובר על נושא המשרה הבכירה ולא על התאגיד עצמו, דבר שנדמה לי שמובהר מתוך הדברים הקבועים בפסקה.

מירב תורג'מן: 1.

מירב תורג'מן: תיקון סעיף 1

מירב תורג'מן: (1) בהגדרה "בורסה בחוץ לארץ", המלים "כהגדרתו בחוק השקעות משותפות בנאמנות, התשנ"ד-1944" – יימחקו.

מירב תורג'מן: "שוק מוסדר" – מערכת שבאמצעותה מתנהל מסחר בניירות ערך, באופציות או בחוזים עתידיים, על פי כללים שנקבעו על ידי מי שרשאי לקבעם במדינה שבה הוא מתנהל, ואם המסחר מתנהל ביותר ממדינה אחת – על ידי מי שרשאי לקבעם באחת מן המדינות שבהן הוא מתנהל.

מירב תורג'מן: "חוץ הייעוץ" – חוק הסדרת העיסוק בייעוץ השקעות ובניהול תיקי השקעות, התשנ"ה-1995".

מירב תורג'מן: (1) בסעיף 12(ד) לחוק העיקרי –

מירב תורג'מן: (2) פסקאות (1) עד (5) – יימחקו.

מירב תורג'מן: בסעיף 15א לחוק העיקרי –

מירב תורג'מן: (2) בסעיף קטן (ב)(1) אחרי "בתוספת", יבוא "הראשונה" ואחרי "לתוספת" יבוא "הראשונה".

מירב תורג'מן: בסעיף 23 לחוק העיקרי –

מירב תורג'מן: (2) אחרי סעיף קטן (א) יבוא:

דניאל רימון: כבר היום אנחנו מפרסמים שהקובע הוא המגנה ולא העיתון.

דניאל רימון: כן.

מירב תורג'מן: (3) בסעיף קטן (ב), לפני "פורסמה הודעה" יבוא "על אף הוראות סעיף קטן (א1)".

מירב תורג'מן: "(2) לפרסם הודעה בעיתון לפי סעיף 55ב, על הגשת המסמכים האמורים בפסקה (1)".

מירב תורג'מן: בסעיף 23 לחוק העיקרי –

מירב תורג'מן: (2) בסעיף קטן (ד)(2), אחרי "תאגיד מדווח" יבוא "או תאגיד שהוראות פרק ה3 חלות עליו".

מירב תורג'מן: בסעיף 27(ב) לחוק העיקרי, במקום פסקה (2) יבוא:

מירב תורג'מן: 7.

מירב תורג'מן: תיקון סעיף 34א

מירב תורג'מן: 8.

מירב תורג'מן: תיקון סעיף 35יט

מירב תורג'מן: "(ב) בלי לגרוע מהוראות סעיף קטן (א), רשאי שר האוצר, על פי הצעת הרשות או בהתייעצות עמה, לשנות, בצו, את התוספות השנייה והשלישית, ובלבד שמדובר בשינוי שם שנקבע על ידי בורסה, בורסה בחוץ לארץ, רשימת מסחר או שוק מוסדר או פיצול או מיזוג של רשימות מסחר שבורסה, בורסה בחוץ לארץ או שוק מוסדר הודיעו עליהם".

מירב תורג'מן: בסעיף 35כב לחוק העיקרי -

מירב תורג'מן: (2) סעיף קטן (ג) – בטל.

מירב תורג'מן: בסעיף 35כו לחוק העיקרי, בהגדרה "זיקה", במקום "כמשמעותה בסעיף 207 לחוק החברות, התשנ"ט-1999", יבוא "כהגדרתה בפרט 2 לתוספת השלישית בחוק תובענות ייצוגיות, התשס"ו-2006".

דניאל רימון: בדקת את התוספת השנייה?

דניאל רימון: אני לא יודעת.

דניאל רימון: זה לא לפנינו.

מירב תורג'מן: אני אבדוק אם צריך את זה כאן לשנייה או לשלישית.

דניאל רימון: זה חוק תובענות ייצוגיות.

מירב תורג'מן: יש לי את הסעיף המסמיך.

דניאל רימון: אנחנו מקבלים על עצמנו שאם זה נראה לך נכון יותר להפנות לתוספת השנייה, אם זאת אותה הגדרה.

מירב תורג'מן: זאת התוספת השנייה.

מירב תורג'מן: אין לי כאן את התוספת השלישית.

מירב תורג'מן: זה במחשב.

דניאל רימון: אולי זאת טעות, אולי כתוב שלישית במקום שנייה.

דניאל רימון: יכול להיות אבל זה לא פרט 2.

דניאל רימון: צריך לבדוק את זה.

מירב תורג'מן: אם נידרש לתקן את זה ולהפנות לפרט 2, אני אעשה את זה בתוספת השנייה.

מירב תורג'מן: בסעיף 35כח(א) לחוק העיקרי, במקום "הודעה בשני עיתונים יומיים בעלי תפוצה רחבה היוצאים לאור בישראל בשפה העברית" יבוא "הודעה בעיתון לפי סעיף 55ב".

מירב תורג'מן: בסעיף 37 לחוק העיקרי –

מירב תורג'מן: (2) בסעיף קטן (א), אחרי "בעל עניין בתאגיד" יבוא "או בידי נושא משרה בכירה בו", אחרי "לבעל עניין בתאגיד" יבוא "או לנושא משרה בכירה בו", ואחרי "בעל העניין" יבוא "או נושא המשרה הבכירה".

מירב תורג'מן: (3) בסעיף קטן (ב), בכל מקום, אחרי "בעל עניין" יבוא "או נושא משרה בכירה".

מירב תורג'מן: (5) אחרי סעיף קטן (ג) יבוא:

מירב תורג'מן: "מורשה חתימה עצמאי" – מורשה חתימה אשר בכוחו לחייב את התאגיד ללא צורך בחתימתו של גורם נוסף בתאגיד לעניין פעולה מסוימת.

מירב תורג'מן: "חיוב" – למעט תשלום מס, ארנונה או תשלום חובה אחר, הניתנים לגבייה לפי פקודת המסים (גבייה), ולמעט פעולה בחשבונות התאגיד או תאגיד נשלט, שעניינה רכישה או מכירה של ניירות ערך, פקדונות, מטבע חוץ ונכסים פיננסיים כהגדרתם בחוק הייעוץ".

מירב תורג'מן: בסעיף 38 לחוק העיקרי –

מירב תורג'מן: (2) בסעיף קטן (ב), אחרי "בעל עניין" יבוא "או נושא משרה בכירה".

מירב תורג'מן: בסעיף 38ב לחוק העיקרי –

מירב תורג'מן: (2) במקום "שהגיש" יבוא "או על נושא משרה בכירה שהגישו".

מירב תורג'מן: בסעיף 46(א)(2) לחוק העיקרי, אחרי פסקת משנה (ח) יבוא:

מירב תורג'מן: לגבי הסעיף הזה נקבעה הוראת תחולה בסעיף 27 שההוראות שנקבעו לפי הסעיף יחולו גם על חברה שניירות הערך שלה נרשמו למסחר בבורסה לפני פרסומו של חוק זה.

מירב תורג'מן: אני מבינה שמבקשים להוסיף סעיף ואת המלים הבאות:

מירב תורג'מן: זאת הקלה לגבי הרטרוספקטיביות מבחינת סעיף התחולה.

מירב תורג'מן: בסעיף 50א לחוק העיקרי –

מירב תורג'מן: (2) אחרי סעיף קטן (ג) יבוא:

מירב תורג'מן: (1) העברה מחבר בורסה שרכש את ניירות הערך בבורסה לחבר בורסה אחר שמחזיקם בשביל מי שניירות הערך נרכשו עבורו בבורסה.

מירב תורג'מן: (ג2) לעניין סעיפים קטנים (ב) ו-(ג) יראו כרכישה בבורסה או כמכירה בבורסה, לפי העניין, גם רכישה או מכירה המהווה חלק מעסקת מכר חוזר בניירות ערך, שהוסכם כי תתבצע או כי הוקנתה זכות לבצעה, בתום תקופה שהוסכמה מראש או בהתקיים תנאי שנקבע מראש.

מירב תורג'מן: לעניין זה "עסקת מכר חוזר בניירות ערך" – כהגדרתה בחוק הסכמים בנכסים פיננסיים, התשס"ו-2006".

מירב תורג'מן: לגבי סעיף 16 קבעתם תחילה מיידית.

דניאל רימון: נכון.

מירב תורג'מן: אין התנגדות שזאת תהיה תחילה מיידית?

דניאל רימון: זה בסך הכל סעיף שבא להגן על יציבות המסלקה ובא להבהיר שגם במעמד שלה בעסקאות המשך שנעשות, אנחנו חושבים שאולי זה כבר היום נמצא בנוסח החוק.

דניאל רימון: זה מעין תיקון מבהיר.

דניאל רימון: לכן אנחנו לא חושבים שצריך להשהות.

מירב תורג'מן: 17.

מירב תורג'מן: תיקון סעיף 52טו

מירב תורג'מן: 18.

מירב תורג'מן: תיקון סעיף 52יז

מירב תורג'מן: זה כל הנושא הזה של החלת עיצום כספי על נושאי משרה בכירה.

דניאל רימון: בדומה לבעל עניין.

דניאל רימון: בעצם אנחנו מחילים עליו את כל אותן ההוראות כמו על בעל עניין.

דניאל רימון: אומרים שהוא ייתן לתאגיד את כל המידע שצריך.

מירב תורג'מן: 19.

מירב תורג'מן: תיקון סעיף 55ב

מירב תורג'מן: "55ב.

מירב תורג'מן: פרסום הודעה בעיתון

דניאל רימון: אני מזכירה שההצעה הזאת נמצאת כבר הרבה זמן על שולחן הוועדה ומאוד רצינו להביא ביחד את התקנות שכתובות ונמצאות אצלכם כדי שתבינו בדיוק את ההסדר.

דניאל רימון: היועצת המשפטית הנחתה אותנו להשהות את זה.

מירב תורג'מן: אפשר להגיש את התקנות רק אחרי שהצעת החוק עוברת והיא פורסמה ברשומות.

דניאל רימון: אנחנו ממש ממתינים.

מירב תורג'מן: 20.

מירב תורג'מן: תיקון סעיף 56

מירב תורג'מן: 21.

מירב תורג'מן: תיקון התוספת השנייה

מירב תורג'מן: (1) בכותרת, במקום "(סעיף 1)" יבוא "(סעיפים 1, 35כ ו-35לא)".

מירב תורג'מן: (2) במקום פרט 3 יבוא:

מירב תורג'מן: 4.

מירב תורג'מן: NASDAQ Global Market

מירב תורג'מן: בתוספת השלישית לחוק העיקרי, בכותרת, במקום "(סעיף 1)" יבוא "(סעיפים 1, 35יח, 35כ ו-35לא)".

מירב תורג'מן: אחרי התוספת השלישית לחוק העיקרי יבוא:

מירב תורג'מן: (סעיף 12(ד))

מירב תורג'מן: 1.

מירב תורג'מן: תשקיפים המוצאים במסגרת החלטת הפרטה כמשמעותה בחוק החברות הממשלתיות, התשל"ה-1975, אם ועדת השרים לענייני הפרטה קבעה שבנסיבות העניין, החלת סדרי טיפול נפרדים חשובה לקידום ההפרטה.

מירב תורג'מן: 3.

מירב תורג'מן: תשקיפים המוצאים בידי מנפיק שהוא חברה שהונה העצמי הוא לא פחות מסכום שקבעה הרשות, באישור שר האוצר.

מירב תורג'מן: הודעה על קביעה כאמור תימסר לוועדת הכספים של הכנסת ותפורסם ברשומות.

מירב תורג'מן: 5.

מירב תורג'מן: תשקיפים של ניירות ערך מסחריים.

מירב תורג'מן: 24.

מירב תורג'מן: תיקון התוספת החמישית

מירב תורג'מן: בחוק הסכמים בנכסים פיננסיים, התשס"ו-2006, בסעיף 1, בהגדרה "נייר ערך" לעניין ההגדרה "עסקת מכר חוזר בניירות ערך", במקום "כהגדרתו בחוק השקעות משותפות בנאמנות" יבוטא "כהגדרתו בחוק ניירות ערך".

מירב תורג'מן: לחוק העיקרי, כנוסחם בסעיפים 2, 5, 12 עד 15, 17, 18 ו-23 לחוק זה, 30 ימים מיום פרסומו של חוק זה.

מירב תורג'מן: (ג) תחילתם של פרטים 3 ו-4 לתוספת השנייה בחוק העיקרי, כנוסחם בסעיף 21 לחוק זה, ביום ה' בתמוז התשס"ו (1 ביולי 2006).

דניאל רימון: נכון.

דניאל רימון: אני רוצה להחליף את המילה "שנרשם" למילה ש"רשום".

מירב תורג'מן: ובלבד שבעל מניות שרשום במרשם?

דניאל רימון: כן.

דניאל רימון: שרשום במרשם.

מירב תורג'מן: 27.

מירב תורג'מן: תחולה

סטס מיסז'ניקוב: יש הערות?

סטס מיסז'ניקוב: אין.

סטס מיסז'ניקוב: הסתייגות?

סטס מיסז'ניקוב: אין.

סטס מיסז'ניקוב: ה צ ב ע ה

סטס מיסז'ניקוב: תודה רבה.

סטס מיסז'ניקוב: הישיבה נעולה.